title: 2006/880/ES: Sklep Sveta z dne 30. novembra 2006 o zagotovitvi izredne finančne pomoči Skupnosti Kosovu

text:
               6.12.2006

               SL

               Uradni list Evropske unije

               L 339/36

      SKLEP SVETA

   z dne 30. novembra 2006
   o zagotovitvi izredne finančne pomoči Skupnosti Kosovu
   (2006/880/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Varnostni svet Združenih narodov je 10. junija 1999 sprejel Resolucijo 1244 (1999) („RVSZN 1244 (1999)“), katere cilj je vzpostavitev precejšnje avtonomije in samouprave na Kosovu v okviru nekdanje Zvezne republike Jugoslavije, dokler se dokončno ne opredeli status Kosova.

               (2)

               Mednarodna Skupnost je na podlagi RVSZN 1244 (1999) vzpostavila mednarodne varnostne sile („KFOR“) in začasno civilno upravo – Začasna misija Združenih narodov na Kosovu („UNMIK“). UNMIK je sestavljen iz štirih delov (stebrov) in Evropska unija financira četrti steber, odgovoren za gospodarsko obnovo in razvoj. UNMIK in zlasti njegov steber IV je dosegel precejšnji napredek pri vzpostavljanju institucionalnega, pravnega in političnega okvira, ki spodbuja ustvarjanje zdravega gospodarstva, ki temelji na tržnih načelih.

               (3)

               UNMIK je od svoje ustanovitve na začasne institucije samouprave („ZIS“) prenesel pomembne pristojnosti. Posebej je treba omeniti, da je UNMIK na Ministrstvo za gospodarstvo in finance v okviru Začasne institucije samouprave prenesel pristojnosti za proračun, pri čemer pa posebni predstavnik Generalnega sekretarja ZN ohranja končna pooblastila v zvezi z odobritvijo proračuna.

               (4)

               VSZN je 24. oktobra 2005 odobril predlog Generalnega sekretarja ZN, da začne politični proces, ki naj bi določil prihodnji status Kosova.

               (5)

               Kosovska organa, upravičena do pomoči Skupnosti ter odgovorna za to, da podata soglasje finančnim in gospodarskim pogojem ter za izpolnjevanje finančnih in gospodarskih pogojev, na podlagi katerih se izvaja ta pomoč, sta zato UNMIK in ZIS, ko pa se bo odločilo o prihodnjem statusu Kosova, bodo to institucija ali institucije, na katere se bodo prenesle te naloge in odgovornosti.

               (6)

               V okviru stabilizacijsko-pridružitvenega procesa, ki pomeni okvir za odnose EU s to regijo, je zaželeno, da se podpira prizadevanja za ohranjanje politične in gospodarske stabilizacije Kosova zaradi razvoja v smeri polnega sodelovanja s Skupnostjo, kar bi prispevalo k jasnejšim perspektivam Kosova v zvezi z njegovo evropsko prihodnostjo.

               (7)

               Skupnost je v preteklosti že menila, da je primerno, da se glede na izjemno težke okoliščine pomaga olajšati finančne omejitve Kosova, in na podlagi Sklepa Sveta 2000/140/ES z dne 14. februarja 2000 o zagotovitvi izredne finančne pomoči Kosovu (2) in Sklepa Sveta 2001/511/ES z dne 27. junija 2001 o zagotovitvi nadaljnje izredne finančne pomoči Kosovu (3) zagotovila izredno finančno pomoč v obliki donacij v višini 35 milijonov EUR v letu 2000 in 30 milijonov EUR v letu 2001. Zadnje plačilo v okviru takšne pomoči je bilo izvršeno decembra 2002.

               (8)

               Ta izredna finančna pomoč dopolnjuje druge programe pomoči Skupnosti za Zahodni Balkan.

               (9)

               Kosovski organi so se novembra 2005 z Mednarodnim denarnim skladom sporazumeli o pismu o nameri in Memorandumu o ekonomskih in finančnih politikah, ki določa fiskalni okvir za leto 2006, vključno s srednjeročnimi smernicami. Na začetku marca 2006 so dokončali srednjeročni okvir odhodkov. Okvir opredeljuje proračunske in izvenproračunske potrebe po financiranju v obdobju 2006–2008. V skladu s tem se ocenjuje, da bi bilo potrebno do konca leta 2007 zagotoviti zunanjo finančno pomoč za proračun v višini okoli 81 milijonov EUR, 14 milijonov EUR za leto 2006 in 67 milijonov EUR za leto 2007.

               (10)

               Čeprav je po vojni gospodarska aktivnost ponovno zaživela, je Kosovo na nizki ravni gospodarskega razvoja. Kosovo se ne more zadolževati doma ali na mednarodnem finančnem trgu ter v okviru sedanjega statusa ni upravičeno do članstva v mednarodnih finančnih institucijah. Zato ne more izkoristiti pomoči v obliki posojil, ki je povezana s programi teh institucij.

               (11)

               Glede na trenutno ureditev v skladu z RVSZN 1244 (1999) in ob upoštevanju sorazmerno nizke stopnje gospodarskega razvoja na Kosovem in skrb zbujajočega stanja javnih financ ter zunanjih računov je finančna pomoč Skupnosti v obliki donacij v povezavi z drugimi donatorji še naprej ustrezna oblika pomoči.

               (12)

               Takšna pomoč bo zagotovila ključno premostitveno podporo, dokler se dokončno ne uredi status Kosova. Ta pomoč bi bila nepovezana z novo ureditvijo statusa, o kateri še potekajo pogajanja, in ne bi vnaprej izključevalo nadaljnje pomoči Skupnosti in mednarodne pomoči, za katero je verjetno, da bo potrebna tudi po ureditvi statusa po letu 2007.

               (13)

               Sprostitev te pomoči ne posega v pristojnosti proračunskega organa.

               (14)

               Ta finančna podpora bi se morala zagotoviti po preveritvi, če se lahko finančni in gospodarski pogoji, o katerih se je treba dogovoriti s kosovskimi organi po sprejetju tega sklepa, izpolnijo v zadovoljivi meri.

               (15)

               Za zagotovitev učinkovite zaščite finančnih interesov Skupnosti, povezanih z zadevno finančno pomočjo, je nujno zagotoviti ustrezne ukrepe za preprečevanje ter boj proti goljufijam in drugim nepravilnostim, povezanim s to pomočjo s strani Kosova, nadzorne mehanizme s strani Komisije ter revizije s strani Računskega sodišča.

               (16)

               Pomoč bi morala upravljati Komisija v posvetovanju z Ekonomsko-finančnim odborom.

               (17)

               Za sprejetje tega sklepa Pogodba ne predvideva nobenih drugih pooblastil, razen pooblastil iz člena 308 Pogodbe –

         SKLENIL:
   Člen 1
   1.   Skupnost da Kosovu na voljo izredno finančno pomoč v obliki donacije do 50 milijonov EUR za olajšanje finančnega stanja na Kosovem, podporo razvoju zdravega gospodarskega in fiskalnega okvira, olajšanje ohranjanja in krepitve bistvenih upravnih nalog in zadostitev potrebam po javnih naložbah.
   2.   S to finančno pomočjo Skupnosti upravlja Komisija v posvetovanju z Ekonomsko-finančnim odborom na način, ki je skladen s sporazumi ali dogovori, doseženimi med Mednarodnim denarnim skladom in kosovskimi organi.
   3.   Finančna pomoč Skupnosti se da na voljo za obdobje dveh let, z začetkom na prvi dan po začetku veljavnosti Memoranduma o soglasju iz člena 2(1). Vendar pa se Komisija lahko odloči, če okoliščine tako narekujejo in po posvetovanju z Ekonomsko-finančnim odborom, da to obdobje podaljša za največ eno leto.
   Člen 2
   1.   Komisija je pooblaščena, da se po posvetovanju z Ekonomsko-finančnim odborom s kosovskimi organi dogovori o gospodarski politiki in finančnih pogojih, na podlagi katerih se zagotavlja pomoč in ki se opredelijo v Memorandumu o soglasju. Ti pogoji so skladni s sporazumi ali dogovori, navedenimi v členu 1(2).
   2.   Pred dejanskim začetkom izvajanja pomoči Skupnosti Komisija spremlja ustreznost kosovskih finančnih tokov, upravnih postopkov ter mehanizmov notranje in zunanje kontrole, ki zadevajo makrofinančno pomoč Skupnosti.
   3.   Komisija v sodelovanju z Ekonomsko-finančnim odborom in Mednarodnim denarnim skladom redno preverja, ali so gospodarske politike na Kosovu v skladu s cilji pomoči in ali se v zadovoljivi meri izpolnjujejo dogovorjeni politični in finančni pogoji.
   Člen 3
   1.   Komisija da Kosovu pomoč na voljo v dveh ali, če je primerno, v treh obrokih. Prvi obrok se sprosti po začetku veljavnosti Memoranduma o soglasju iz člena 2(1) in na podlagi zadovoljive ocene spremljanja iz člena 2(2).
   2.   Drugi in vsi nadaljnji obroki se sprostijo na podlagi zadovoljive skladnosti z gospodarsko politiko in finančnimi pogoji iz člena 2(1) ter zadovoljivega napredka pri izpolnjevanju pogojev, določenih v Memorandumu o soglasju iz člena 2(1), vendar najprej po treh mesecih od sprostitve prejšnjega obroka.
   3.   Sredstva se plačajo Ministrstvu za gospodarstvo in finance ZIS, po ureditvi prihodnjega statusa Kosova pa instituciji, na katero se bodo prenesle njegove naloge in odgovornosti, izključno v podporo potrebam Kosova po financiranju proračuna.
   Člen 4
   Izvajanje pomoči poteka v skladu z določbami Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4) in njenimi izvedbenimi pravili. Memorandum o soglasju iz člena 2(1) predvidi zlasti ustrezne ukrepe Kosova za preprečevanje in boj proti goljufijam, korupciji in drugim nepravilnostim v zvezi s pomočjo. Predvidi tudi nadzorne mehanizme Komisije, med katere spada tudi Evropski urad za boj proti goljufijam (OLAF), vključno s pravico do pregledov in inšpekcij na kraju samem, po potrebi pa predvidi tudi revizije, ki jih Računsko sodišče in neodvisni revizorji, če je to primerno, opravijo na kraju samem.
   Člen 5
   Najmanj enkrat letno pred 15. septembrom Komisija Evropskemu parlamentu in Svetu predloži poročilo, ki vsebuje oceno izvajanja tega sklepa v predhodnem letu.
   Člen 6
   Ta sklep začne učinkovati na dan objave v Uradnem listu Evropske unije.

      V Bruslju, 30. novembra 2006

            Za Svet

            Predsednica

         L. HYSSÄLÄ

      (1)  Mnenje z dne 12. oktobra 2006 (še ni objavljeno v Uradnem listu).

      (2)  UL L 47, 19.2.2000, str. 28.

      (3)  UL L 183, 6.7.2001, str. 42.

      (4)  UL L 248, 16.9.2002, str. 1.


title: Sklep Sveta z dne 14. oktobra 2002 o umiku tajnosti nekaterih delov priročnika Sirene, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985

text:
Pomembno pravno obvestilo

|

32003D0019

Uradni list L 008 , 14/01/2003 str. 0034 - 0034

		Sklep Svetaz dne 14. oktobra 2002o umiku tajnosti nekaterih delov priročnika Sirene, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985(2003/19/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 207 Pogodbe,ob upoštevanju naslednjega:(1) S Sklepom z 14. decembra 1993 (SCH/Com-ex (93) 22 rev) in 23. junija 1998 (SCH/Com-ex (98) 17) je Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985, in nadomeščen s Svetom v skladu s členom 2 Schengenskega protokola, določil za priročnik Sirene, katerega zadnjo različico je sprejel Izvršni odbor s Sklepom z dne 28. aprila 1999 (SCH/Com-ex (99) 5) tajnost stopnje "CONFIDENTIAL".(2) Priročnik Sirene in sklepi Izvršnega odbora o določitvi stopnje tajnosti tvorijo del schengenskega pravnega reda, kakor ga je opredelil Svet s Sklepom 1999/435/ES z dne 20. maja 1999.(3) Za nekatere dele priročnika Sirene je treba tajnost umakniti.(4) Za nekatere dele priročnika Sirene je treba stopnjo tajnosti znižati na "RESTREINT UE".(5) Sklepa Izvršnega odbora (SCH/Com-ex (93) 22 rev) in (SCH/Com-ex (98) 17) je treba razveljaviti, v kolikor se nanašata na določitev stopnje tajnosti priročnika Sirene, zato da se lahko prihodnje odločitve o določitvi stopnje tajnosti sprejmejo v skladu z običajnimi pravili o določanju stopnje tajnosti dokumentov, kakor je določeno s Sklepom Sveta 2001/264/ES z dne 19. marca 2001 o sprejetju predpisov Sveta o varovanju tajnosti [1] –SKLENIL:Člen 1Za priročnik Sirene se umakne tajnost, razen za oddelek 2.3 in Priloge 1, 2, 3, 4, 5 in 6.Člen 2Za oddelek 2.3 priročnika Sirene ter Priloge 1, 2, 3, 4, 5 in 6 se določi stopnja tajnosti "RESTREINT UE".Člen 3Deli priročnika Sirene, za katere je bila tajnost umaknjena, se objavijo v Uradnem listu Evropskih skupnosti.Člen 41. Sklepi schengenskega Izvršnega odbora z dne 14. decembra 1993 (SCH/Com-ex (93) 22 rev) in 23. junija 1998 (SCH/Com-ex (98) 17) se razveljavijo, v kolikor se nanašajo na priročnik Sirene.2. Prihodnji sklepi o določanju stopnje tajnosti priročniku Sirene se sprejmejo v skladu z določbami Sklepa 2001/264/ES.Člen 5Ta sklep začne učinkovati z dnem objave v Uradnem listu Evropskih skupnosti.V Luxembourgu, 14. oktobra 2002Za SvetPredsednikL. Espersen[1] UL L 101, 11.4.2001, str. 1.--------------------------------------------------


title: Odločba Sveta z dne 8. marca 2004 o odobritvi državam članicam pogodbenicam Pariške konvencije z dne 29. julija 1960 o odgovornosti tretjim na področju jedrske energije, da v interesu Skupnosti ratificirajo Protokol o spremembah te konvencije ali k njemu pristopijo

text:
Pomembno pravno obvestilo

|

32004D0294

Uradni list L 097 , 08/03/2004 str. 0053 - 0054

		Odločba Svetaz dne 8. marca 2004o odobritvi državam članicam pogodbenicam Pariške konvencije z dne 29. julija 1960 o odgovornosti tretjim na področju jedrske energije, da v interesu Skupnosti ratificirajo Protokol o spremembah te konvencije ali k njemu pristopijo(2004/294/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 61(c), člena 67 v zvezi s prvim pododstavkom člena 300(2) in drugim pododstavkom člena 300(3) Pogodbe,ob upoštevanju predloga Komisije,ob upoštevanju privolitve Evropskega parlamenta [1],ob upoštevanju naslednjega:(1) Protokol o spremembah Konvencije z 29. julija 1960 o odgovornosti tretjim na področju jedrske energije, spremenjen z Dodatnim protokolom z 28. januarja 1964 in Protokolom 16. novembra 1982 (v nadaljevanju Pariška konvencija), je bil s pogajanji usklajen tako, da se izboljša nadomestilo za žrtve škode, ki so jo povzročile jedrske nesreče. Predvideva povečanje zneskov odgovornosti in razširitev sistema jedrske odgovornosti tretjim za škodo okolja.(2) V skladu s pogajalskimi izhodišči Sveta z 13. septembra 2002 je Komisija s pogajanji uskladila Protokol o spremembi Pariške konvencije za zadeve v pristojnosti Evropske skupnosti. Vendar pa pogajalska izhodišča Sveta niso omogočila pogajanj o klavzuli, ki omogoča pristop Skupnosti k Protokolu.(3) Protokol so dokončno sprejele pogodbenice Pariške konvencije. Besedilo Protokola je v skladu s pogajalskimi izhodišči Sveta.(4) Skupnost ima izrecno pristojnost v zvezi s spremenjenim členom 13 Pariške konvencije, kadar bi ta sprememba vplivala na pravila, določena v Uredbi Sveta (ES) št. 44/2001 z 22. decembra 2000 o pristojnosti in priznanju ter izvrševanju sodb v civilnih in poslovnih zadevah [2]. Države članice ohranijo svojo pristojnost nad zadevami, zajetimi v Protokolu, ki ne vplivajo na pravo Skupnosti. Ob upoštevanju vsebine in cilja Protokola o spremembi sprejetje določb Protokola, ki sodijo v pristojnost Skupnosti, ne more biti ločeno od določb, ki sodijo v pristojnost držav članic.(5) Protokol o spremembi Pariške konvencije je zlasti pomemben z vidika interesov Skupnosti in njenih držav članic, ker izboljšuje nadomestilo za škodo povzročeno z jedrskimi nesrečami.(6) Protokol so države članice pogodbenice Pariške konvencije, v imenu Evropske skupnosti podpisale 12. februarja 2004 ob upoštevanju njegove morebitne poznejše sklenitve, skladno z Odločbo Sveta 2003/882/ES [3].(7) V Pariški konvenciji in njenem Protokolu o spremembi ne morejo sodelovati regionalne organizacije. Zato Skupnost ni v položaju, ko bi lahko podpisala ali ratificirala protokol ali k njemu pristopila. V teh okoliščinah in samo v zelo izjemnih primerih je upravičeno, da države članice ratificirajo Protokol ali pristopijo k njemu v interesu Skupnosti.(8) Vendar pa tri države članice, in sicer Avstrija, Irska in Luksemburg, niso pogodbenice Pariške konvencije. Ob upoštevanju dejstva, da Protokol spreminja Pariško konvencijo, da Uredba (ES) št. 44/2001 dovoljuje državam članicam, ki so zavezane s to konvencijo, nadaljnjo uporabo pravil o pristojnosti, določenih v Konvenciji, in da Protokol bistveno ne spreminja pravil o pristojnosti Konvencije, je to odločbo upravičeno nasloviti samo na tiste države članice, ki so pogodbenice Pariške konvencije. V skladu s tem se bodo Avstrija, Irska in Luksemburg še naprej opirale na pravila Skupnosti iz Uredbe (ES) št. 44/2001 in jih uporabljale na področju, ki ga ureja Pariška konvencija in Protokol o njenih spremembah.(9) Države članice, ki so pogodbenice Pariške konvencije, bi torej v interesu Evropske skupnosti in ob upoštevanju pogojev, določenih v tej odločbi, morale ratificirati Protokol o spremembi Pariške konvencije ali k njemu pristopiti. Ta ratifikacija ali pristop ne vplivata na položaj Avstrije, Irske in Luksemburga.(10) Zato bodo določbe Protokola glede Evropske skupnosti uporabljale samo tiste države članice, ki so pogodbenice Pariške konvencije, kar ne vpliva na položaj Avstrije, Irske in Luksemburga.(11) Združeno Kraljestvo in Irska sta zavezani z Uredbo Sveta (ES) št. 44/2001 in zato sodelujeta pri sprejetju te odločbe.(12) V skladu s členoma 1 in 2 Protokola o stališču Danske, ki je priložen k Pogodbi o Evropski uniji in k Pogodbi o ustanovitvi Evropske skupnosti, Danska ne sodeluje pri sprejetju te odločbe, z njo ni zavezana, niti je ni zavezana uporabljati –SPREJEL NASLEDNJO ODLOČBO:Člen 11. Brez vpliva na pristojnosti Skupnosti države članice, ki so pogodbenice Pariške konvencije, ratificirajo Protokol o spremembi Pariške konvencije ali k njemu pristopijo v interesu Evropske skupnosti. Ta ratifikacija ali pristop ne vplivata na položaj Avstrije, Irske in Luksemburga.2. Besedilo Protokola o spremembi Pariške konvencije je Priloga te odločbe.3. Za namene te odločbe pomeni izraz "država članica" vse države članice razen Avstrije, Danske, Irske in Luksemburga.Člen 21. Države članice, ki so pogodbenice Pariške konvencije, v razumnem času sprejmejo potrebne ukrepe za sočasno deponiranje listin o ratifikaciji ali pristopu k Protokolu pri generalnem sekretarju Organizacije za gospodarsko sodelovanje in razvoj, če je le mogoče, pred 31. decembrom 2006.2. Države članice, ki so pogodbenice Pariške konvencije, izmenjajo informacije s Komisijo v okviru Sveta do 1. julija 2006 o datumu, ko pričakujejo, da bodo končani njihovi parlamentarni postopki, potrebni za ratifikacijo ali pristop. Na tej podlagi se določita datum in režim hkratnega deponiranja.Člen 3Ob ratifikaciji Protokola o spremembi Pariške konvencije ali pristopu k njemu države članice pisno obvestijo generalnega sekretarja Organizacije za gospodarsko sodelovanje in razvoj, da je bila ratifikacija ali pristop izveden v skladu s to odločbo.Člen 4Ta odločba je naslovljena na države članice v skladu s Pogodbo o ustanovitvi Evropske skupnosti.V Bruslju, 8. marca 2004Za SvetPredsednikD. Ahern[1] Privolitev z dne 26. februarja 2004 (še ni objavljena v Uradnem listu).[2] UL L 12, 16.1.2001, str. 1.[3] UL L 338, 23.12.2003, str. 32.--------------------------------------------------


title: Sklep Političnega in varnostnega odbora (SZVP) 2015/1917 z dne 20. oktobra 2015 o sprejetju prispevka Švice za misijo Evropske unije v okviru SVOP v Maliju (EUCAP Sahel Mali) (EUCAP Sahel Mali/4/2015)

text:
               24.10.2015

               SL

               Uradni list Evropske unije

               L 280/30

         SKLEP POLITIČNEGA IN VARNOSTNEGA ODBORA (SZVP) 2015/1917
   z dne 20. oktobra 2015
   o sprejetju prispevka Švice za misijo Evropske unije v okviru SVOP v Maliju (EUCAP Sahel Mali) (EUCAP Sahel Mali/4/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (1),
   ob upoštevanju naslednjega:

               (1)

               V skladu s členom 10(3) Sklepa 2014/219/SZVP je Svet pooblastil Politični in varnostni odbor (v nadaljnjem besedilu: PVO) za sprejemanje ustreznih odločitev glede odobritve predlaganih prispevkov za EUCAP Sahel Mali s strani tretjih držav.

               (2)

               Civilni poveljnik operacij je priporočil, da PVO sprejme predlagani prispevek Švice za EUCAP Sahel Mali in da PVO šteje ta prispevek za pomembnega.

               (3)

               Švica bi morala biti oproščena finančnih prispevkov v operativni proračun misije EUCAP Sahel Mali –

         SPREJEL NASLEDNJI SKLEP:
   Člen 1
   Prispevki tretjih držav
   1.   Prispevek Švice za EUCAP Sahel Mali se sprejme in se šteje za pomembnega.
   2.   Švica je oproščena finančnih prispevkov v operativni proračun misije EUCAP Sahel Mali.
   Člen 2
   Začetek veljavnosti
   Ta sklep začne veljati na dan sprejetja.

      V Bruslju, 20. oktobra 2015

            Za Politični in varnostni odbor

            Predsednik

         W. STEVENS

      (1)  UL L 113, 16.4.2014, str. 21.


title: Sklep predsedstva Evropskega parlamenta z dne 12. decembra 2016 o spremembi Izvedbenih ukrepov v zvezi s Statutom poslancev Evropskega parlamenta

text:
               24.12.2016

               SL

               Uradni list Evropske unije

               C 484/19

         SKLEP PREDSEDSTVA EVROPSKEGA PARLAMENTA
   z dne 12. decembra 2016
   o spremembi Izvedbenih ukrepov v zvezi s Statutom poslancev Evropskega parlamenta
   (2016/C 484/06)
   PREDSEDSTVO EVROPSKEGA PARLAMENTA JE –
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1),
   ob upoštevanju členov 10 in 25 Poslovnika Evropskega parlamenta,
   ob upoštevanju naslednjega:

               (1)

               Predsedstvo lahko v skladu s členom 69(1) Izvedbenih ukrepov v zvezi s statutom poslancev Evropskega parlamenta (2) (v nadaljnjem besedilu: Izvedbeni ukrepi) vsako leto indeksira povračljive potne stroške, dnevnice in nadomestilo splošnih stroškov največ do stopnje, ki je enaka stopnji letne inflacije v Evropski uniji za mesec oktober prejšnjega leta in ki jo je objavil Eurostat.

               (2)

               Stopnja inflacije za obdobje od 1. novembra 2015 do 31. oktobra 2016, kot jo je 17. novembra 2016 objavil Eurostat, znaša 0,5 %. Novi zneski, ki so posledica prilagoditve zaradi upoštevanja stopnje inflacije, bi se morali začeti uporabljati 1. januarja 2017, zato bi bilo treba ustrezno spremeniti Izvedbene ukrepe.

               (3)

               V skladu s členom 69(2) Izvedbenih ukrepov se najvišji znesek za kritje stroškov za parlamentarno pomoč za vse osebne sodelavce iz člena 33(4) teh ukrepov, kot je ustrezno, vsako leto indeksira na podlagi podatkov, zbranih v skladu s členom 65 Kadrovskih predpisov za uradnike Evropske unije, določenih z Uredbo Sveta (EGS, Euratom, ESPJ) št. 259/68 (3).

               (4)

               V zvezi s tem je Komisija določila stopnjo prilagoditve za leto 2016 v višini 3,3 %. Zato bi bilo treba najvišji mesečni znesek za kritje stroškov za parlamentarno pomoč povečati na 24 164 EUR z učinkom od 1. julija 2016 –

         SPREJELO NASLEDNJI SKLEP:
   Člen 1
   Izvedbeni ukrepi se spremenijo, kot sledi:

               1.

               v členu 15 se točka (c) nadomesti z:

                           „(c)

                           za potovanje z avtomobilom z omejitvijo povračila potnih stroškov do 1 000 km za odhod ali povratek: 0,51 EUR/km. Temu se lahko prišteje cena za prevoz s trajektom ali podoben prevoz.“;

               2.

               člen 20(1)(a) se nadomesti z naslednjim:

                           „(a)

                           za potovanje do 50 km: 22,73 EUR;“;

               3.

               člen 22 se spremeni, kot sledi:

                           (a)

                           odstavek 1 se nadomesti z naslednjim:
                           „1.   Najvišji znesek letnega povračila iz naslova potnih stroškov, nastalih v primerih iz točke (b) člena 10(1), znaša 4 286 EUR.“;

                           (b)

                           prvi pododstavek odstavka 3 se nadomesti z naslednjim:
                           „Najvišji letni znesek, ki se lahko povrne iz naslova dejanskih potnih stroškov, nastalih med potovanji, ki jih opravijo predsedniki odborov ali pododborov, da bi sodelovali na konferencah ali prireditvah, na katerih se obravnava tematika evropskega značaja, ki spada v pristojnosti njihovega odbora ali pododbora, s parlamentarno razsežnostjo, znaša 4 286 EUR. Za sodelovanje je potrebno predhodno dovoljenje predsednika Parlamenta, ki je izdano potem, ko se preverijo razpoložljiva sredstva v okviru navedenega najvišjega zneska.“;

               4.

               v členu 24 se odstavek 2 nadomesti z naslednjim:
               „2.   Če uradna dejavnost poteka na ozemlju Unije, poslanci prejmejo pavšalno nadomestilo v višini 307 EUR.“;

               5.

               v členu 26 se odstavek 2 nadomesti z naslednjim:
               „2.   Mesečni znesek nadomestila iz člena 25 znaša 4 342 EUR.“;

               6.

               v členu 33 se odstavek 4 nadomesti z naslednjim:
               „4.   Najvišji mesečni znesek kritja stroškov za vse osebne sodelavce iz člena 34 znaša 24 164 EUR.“

         Člen 2
   Ta sklep začne veljati dan po objavi v Uradnem listu Evropske unije.
   Uporablja se od 1. januarja 2017, razen člena 1(6), ki se uporablja od 1. julija 2016.

      (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju Statuta poslancev Evropskega parlamenta (UL L 262, 7.10.2005, str. 1).

      (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).

      (3)  UL L 56, 4.3.1968, str. 1.